Neuvoston asetus (EY) N:o 1787/2003, annettu 29 päivänä syyskuuta 2003, maito- ja maitotuotealan yhteisestä markkinajärjestelystä annetun asetuksen (EY) N:o 1255/1999 muuttamisesta



Virallinen lehti nro L 270 , 21/10/2003 s. 0121 - 0122



Neuvoston asetus (EY) N:o 1787/2003, annettu 29 päivänä syyskuuta 2003, maito- ja maitotuotealan yhteisestä markkinajärjestelystä annetun asetuksen (EY) N:o 1255/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Maito- ja maitotuotealan maksun vahvistamisesta... annetulla neuvoston asetuksella (EY) N:o 1788/2003(2) otetaan käyttöön maidon ja maitotuotteiden maksujärjestelmän toimintasäännöt kysynnän ja tarjonnan epätasapainon vähentämiseksi ja siitä johtuvien rakenteellisten ylijäämien poistamiseksi. Näiden järjestelyjen soveltamista jatketaan yhdentoista perättäisen 12 kuukauden jakson ajan 1 päivästä huhtikuuta 2004 alkaen. (2) Maidon ja maitotuotteiden kulutuksen edistämiseksi yhteisössä ja näiden tuotteiden kilpailukyvyn parantamiseksi kansainvälisillä markkinoilla markkinatukia on syytä vähentää erityisesti alentamalla asteittain 1 päivästä heinäkuuta 2004 alkaen neuvoston asetuksessa (EY) N:o 1255/1999(3) vahvistettuja voin ja rasvattoman maitojauheen interventiohintoja. Tämän vuoksi on aiheellista muuttaa näiden kahden tuotteen interventiohintojen suhteellisia tasoja. (3) Tavoitehinta, joka muodostui erityisesti voin ja rasvattoman maitojauheen interventiohinnoista, toimi tukitason osoittimena. Koska interventiota sovelletaan nyt näihin kahteen tuotteeseen ainoastaan enimmäismäärän osalta ja rajoitettuna aikana vuodesta, tavoitehinta on aiheellista poistaa. (4) Voin interventio-ostoille olisi vahvistettava kiinteä enimmäismäärä, jotta vältettäisiin keinotekoinen tarve runsaisiin interventioihin. (5) Koska maidontuottajien suorina maksuina saamia tulotukia koskevia toimenpiteitä on muutettu ja niistä säädetään yhteisen maatalouspolitiikan suoria tukijärjestelmiä koskevista yhteisistä säännöistä ja viljelijöiden tukijärjestelmien perustamisesta 29 päivänä syyskuuta 2003 annetussa asetuksessa (EY) N:o 1782/2003(4), ne on poistettava asetuksesta (EY) N:o 1255/1999. (6) Tämän vuoksi on tarpeen muuttaa asetus (EY) N:o 1255/1999 vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 1255/1999 seuraavasti: 1) Kumotaan 3 artikla. 2) Korvataan 4 artiklan 1 kohta seuraavasti: "1. Vahvistetaan yhteisön interventiohinnat euroina 100 kilogrammaa kohti seuraavasti: a) voin osalta: - 328,20 euroa 1 päivän heinäkuuta 2000 ja 30 päivän kesäkuuta 2004 välisenä aikana, - 305,23 euroa 1 päivän heinäkuuta 2004 ja 30 päivän kesäkuuta 2005 välisenä aikana, - 282,44 euroa 1 päivän heinäkuuta 2005 ja 30 päivän kesäkuuta 2006 välisenä aikana, - 259,52 euroa 1 päivän heinäkuuta 2006 ja 30 päivän kesäkuuta 2007 välisenä aikana, - 246,39 euroa 1 päivästä heinäkuuta 2007; b) rasvattoman maitojauheen osalta: - 205,52 euroa 1 päivän heinäkuuta 2000 ja 30 päivän kesäkuuta 2004 välisenä aikana, - 195,24 euroa 1 päivän heinäkuuta 2004 ja 30 päivän kesäkuuta 2005 välisenä aikana, - 184,97 euroa 1 päivän heinäkuuta 2005 ja 30 päivän kesäkuuta 2006 välisenä aikana, - 174,69 euroa 1 päivästä heinäkuuta 2006." 3) Korvataan 6 artiklan 1 kohta seuraavasti: "1. Jos voin markkinahinnat laskevat yhdessä tai useammassa jäsenvaltiossa viiteajanjaksona alle 92 prosenttiin interventiohinnasta, interventioelimet ostavat minkä hyvänsä vuoden 1 päivän maaliskuuta ja 31 päivän elokuuta välisenä aikana 2 kohdassa tarkoitetun voin kyseessä olevissa jäsenvaltioissa hinnalla, joka on 90 prosenttia interventiohinnasta, myöhemmin määritettäviä vaatimuksia noudattaen. Jos interventioon edellä mainittuna aikana tarjotut määrät ylittävät 70000 tonnia vuonna 2004, 60000 tonnia vuonna 2005, 50000 tonnia vuonna 2006, 40000 tonnia vuonna 2007 ja 30000 tonnia vuonna 2008 ja sen jälkeen, komissio voi keskeyttää voin interventio-ostot. Tässä tapauksessa interventioelimet voivat toteuttaa oston pysyvänä tarjouskilpailuna myöhemmin määritettävien vaatimusten mukaisesti. Jos voin markkinahinnat nousevat kyseessä olevissa jäsenvaltioissa viiteajanjaksona vähintään 92 prosenttiin interventiohinnasta, komissio keskeyttää ostot." 4) Korvataan 14 artiklan 3 kohta seuraavasti: "3. Täysmaidon osalta yhteisön tuki on: - 23,24 euroa 100 kilogrammaa kohti 30 päivään kesäkuuta 2004, - 21,69 euroa 100 kilogrammaa kohti 1 päivän heinäkuuta 2004 ja 30 päivän kesäkuuta 2005 välisenä aikana, - 20,16 euroa 100 kilogrammaa kohti 1 päivän heinäkuuta 2005 ja 30 päivän kesäkuuta 2006 välisenä aikana, - 18,61 euroa 100 kilogrammaa kohti 1 päivän heinäkuuta 2006 ja 30 päivän kesäkuuta 2007 välisenä aikana, - 18,15 euroa 100 kilogrammaa kohti 1 päivästä heinäkuuta 2007. Muiden maitotuotteiden osalta tuen määrä määritetään ottaen huomioon kyseisten tuotteiden sisältämät maidon ainesosat." 5) Poistetaan 16-25 artikla. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. 1 artiklan 1 kohtaa sovelletaan kuitenkin 1 päivästä huhtikuuta 2004, 3 kohtaa 1 päivästä maaliskuuta 2004 ja 5 kohtaa 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 2003. Neuvoston puolesta Puheenjohtaja G. Alemanno (1) Lausunto annettu 5. kesäkuuta 2003 (ei vielä julkaistu virallisessa lehdessä). (2) Ks. tämän virallisen lehden sivu 123. (3) EYVL L 160, 26.6.1999, s. 48. Asetus sellaisena kuin se on viimeksi muutettuna komission asetuksella (EY) N:o 509/2002 (EYVL L 79, 22.3.2002, s. 15). (4) Ks. tämän virallisen lehden sivu 1.